

KONKURS ZA UČEŠĆE NA VI MEĐUNARODNOJ ŽIRIRANOJ IZLOŽBI  „PARALELNI SVET“
Konkurs je otvoren do 25. OKTOBRA 2026. godine do ponoći.

Udruženje Kreativna fabrika raspisuje konkurs za učešće na šestoj međunarodnoj žiriranoj izložbi „Paralelni svet“
Šesto izdanje ove izložbe biće realizovano početkom novembra 2026. godine u Slavoljub baru, Kralja Milutina 53, Beograd.
Izložba je prodajnog karaktera i realizuje se prema autorskom projektu Ane Marinović, MA primenjenih umetnosti.
„Paralelni svet“ je deo trilogije izložbi o svetovima koju, pored ove izložbe, čine i projekti „Svet u boji“ i „Crno-beli svet“.
Konkurs je otvoren za umetnike čiji su radovi iz oblasti likovnih i primenjenih umetnosti nastali u različitim umetničkim tehnikama.
Zainteresovani autori svoje prijave mogu poslati najkasnije do 25. oktobra 2026. godine do ponoći na e-mail adresu: izlozbaparalelnisvet@gmail.com
Imena izabranih autora biće objavljena 27. oktobra 2026. godine.

TEMA: „PARALELNI SVET“
Tema se može tumačiti na različite načine: kroz susret stvarnog i zamišljenog, prošlosti i budućnosti, prirode i tehnologije, vidljivog i nevidljivog, poznatog i nepoznatog. Može se istraživati i svet koji postoji samo u našim mislima, alternativni tok događaja, izmenjena svakodnevica ili stvarnost viđena iz drugačije perspektive.
Umetnici su slobodni da temu predstave kroz lična iskustva, simbole, fantaziju, snove ili potpuno autentične vizije. Radovi ne moraju doslovno da prikazuju paralelni svet, već mogu da ga nagoveste kroz atmosferu, formu, boju i značenje.

USLOVI UČEŠĆA
Na konkursu mogu učestvovati članovi reprezentativnih umetničkih udruženja, članovi drugih umetničkih organizacija, samostalni umetnici, studenti umetničkih škola i fakulteta, kao i autori koji nisu članovi nijednog udruženja, ali se aktivno bave umetničkim stvaralaštvom.
Učesnici moraju imati navršenih 18 godina.
Svaki autor može prijaviti najviše dva rada.
Na konkurs se mogu prijaviti radovi koji su ranije izlagani na drugim izložbama, ali ne i radovi koji su već bili izlagani na izložbama u organizaciji Udruženja Kreativna fabrika. Radovi koji su već bili izlagani u okviru prethodnih izložbi u organizaciji Udruženja Kreativna fabrika neće biti prihvaćeni za ponovno izlaganje.
Konkurs je otvoren za radove iz oblasti likovnih i primenjenih umetnosti u različitim tehnikama, uključujući: crtež, sliku, akvarel, grafiku, fotografiju, kolaž, digitalnu umetnost, ilustraciju, industrijski dizajn, modni dizajn, keramiku, mozaik, skulpturu, objekat, instalaciju i druge savremene umetničke prakse.
Radovi koje je generisala ili izradila veštačka inteligencija (AI) neće biti prihvaćeni.
FORMAT RADOVA
Maksimalne dozvoljene dimenzije radova su:
Dvodimenzionalni radovi: maksimalna dozvoljena duža stranica 70cm, zajedno sa opremom. PREPORUKA: Ukoliko šaljete veći rad (do 70 cm sa opremom), možete poslati i jedan manjih dimenzija, čime povećavate mogućnost da vaš rad bude odabran.
· Trodimenzionalna dela: maksimalno 50 × 70 × 50 cm. 
· Kostimi: potrebno je obezbediti lutku.
· Aksesoari: potrebno je obezbediti prezentacioni stalak.
Radovi koji prelaze navedene maksimalne dimenzije neće biti prihvaćeni.
Dvodimenzionalni radovi se kače već posotje tiplove, pa je potrebno da rad ima samo jednu zakačku na sredini. Nema dodatnog bušenja zidova.
Maksimalna težina dvodimenzionalnog rada je 3 kg. Radovi teži od 3 kg neće biti prihvaćeni.

NAČIN PRIJAVLJIVANJA
Prijava se šalje isključivo kreiranjem novog e-maila na adresu: izlozbaparalelnisvet@gmail.com
Naslov e-maila: Prijava na konkurs za „PARALELNI SVET“
POTREBNA DOKUMENTACIJA
1. FOTOGRAFIJE RADOVA
Za žiriranje je potrebno poslati fotografije prijavljenih radova u JPG formatu, u RGB modu, maksimalne veličine 500 KB po fotografiji.
Fotografiju je obavezno preimenovati tako da naziv fotografije sadrži puno ime i prezime autora i naziv rada, ovim redosledom.
Ukoliko prijavljujete DVA RADA, OBE FOTOGRAFIJE SE ŠALJU U JEDNOM E-MAILU. Nemojte slati dve odvojene prijave niti dva odvojena e-maila.
Fotografije koje nisu smanjene na maksimalno 500 KB i nisu pravilno preimenovane automatski eliminišu prijavu. Takve prijave neće biti razmatrane niti će radovi biti upućeni žiriju.
2. PODACI O AUTORU I DELU
Podaci se NE šalju kao Word ili PDF dokument, već se kucaju direktno u telo e-maila.
U e-mailu je potrebno navesti sledeće podatke:
1. Ime i prezime autora:
2. E-mail, telefon i adresa:
3. Podaci o delu:
· naziv dela
· godina nastanka
· tehnika
· dimenzije rada i dimenzije rada sa opremom
4. NETO cena rada, ukoliko je rad na prodaju.
Ukoliko rad nije za prodaju, potrebno je jasno navesti: NIJE ZA PRODAJU.
5. Kratka biografija autora, do 10 rečenica.
6. Opcija plaćanja kotizacije – Prilikom prijave obavezno je opredeliti se za OPCIJU 1 ili OPCIJU 2. Nakon žiriranja nije moguća izmena izabrane opcije. Kotizaciu plaćaju samo autori koji prođu selekciju.
7. Posebni tehnički zahtevi – obavezno navesti ukoliko rad ima posebne tehničke zahteve.

KOTIZACIJA
Prilikom prijave obavezno označiti OPCIJU 1 ili OPCIJU 2.
OPCIJA 1 – Umetnik donosi rad u galeriju
Cena za umetnike iz Srbije: 2500 RSD
· Kotizacija uključuje štampanu verziju kataloga.
· Radove nije moguće slati poštom.
OPCIJA 2 – Organizator štampa i oprema reprodukciju rada
Ova opcija namenjena je umetnicima koji nisu u mogućnosti da dostave rad u galeriju.
Organizator raspolaže ramovima u dimenzijama 15 × 20 cm, A4, 20 × 20 cm i A3. Organizator zadržava pravo odabira formata rama u skladu sa prijavljenim radom.
Cena za umetnike iz Srbije: 3600 RSD
Cena za umetnike iz inostranstva: 35 EUR
· Katalog se dostavlja u PDF formatu.

PRODAJA RADOVA
Izložba je prodajnog karaktera. Ukoliko dođe do prodaje rada preko organizatora izložbe, na NETO cenu koju je umetnik naveo prilikom prijave organizator dodaje proviziju od 35%.
Umetnik nije u obavezi da rad ponudi na prodaju. U prijavi je moguće navesti da rad nije za prodaju.

UMETNIČKI SAVET IZLOŽBE
Saša Janjić – diplomirani istoričar umetnosti
Uglješa Colić – doktor likovnih umetnosti
Milena Mitrović – MA primenjenih umetnosti
Igor Markisić – MA primenjenih umetnosti
Ana Marinović – MA primenjenih umetnosti

KLAUZULA O ODGOVORNOSTI
Organizator ulaže maksimalan napor u realizaciju izložbe, ali ne snosi odgovornost za eventualno oštećenje, gubitak ili krađu radova. Radovi nisu osigurani.
Organizator ne odgovara za kršenje prava intelektualne svojine trećih lica.
Umetnici koji prođu žiriranje saglasni su da organizator može koristiti njihove radove za potrebe kataloga i promocije izložbe putem društvenih mreža i medija.
Prijavom na konkurs učesnici prihvataju sve uslove konkursa.

PROJEKAT REALIZUJE: Udruženje Kreativna fabrika uz podršku Asocijacije autora
AUTORSKI PROJEKAT: Ana Marinović, MA primenjenih umetnosti
PRIJATELJ DOGAĐAJA: Slavoljub bar
MEDIJSKI PRIJATELJI: Looker Weekly i Miss Stills Photography

YOUTUBE KANALI:

Kreativna fabrika YouTube - https://www.youtube.com/@kreativna_fabrika

LookerWeekly.com YouTube - https://www.youtube.com/@lookerweekly



